Publication: Magyar Közlöny
Issue: MK-2000-98 (Year: 2000, Number: 98)
Era: 1990-2004
Section: a 168/2000. (IX. 29.) Korm. rendelethez
Paragraph Index: 86

6. Az ismeretek ellenőrzési rendszere Az ellenőrzési rendszer a főiskolai és egyetemi szintű gyógypedagógiai szakok intézményi tanterveiben a jelen rendeletben foglaltak figyelembevételével előírt — részben egymásra épülő, részben egymástól független — aláírások, gyakorlati minősítések (ötfokozatú gyakorlati jegy vagy háromfokozatú értékelés) megszerzéséből, beszámolókból, kollokviumokból, szigorlatokból, a nyelvvizsgából, zárótanításból/zárófoglalkozásból, a szakdolgozat védéséből, valamint a záróvizsgából tevődik össze. 6.1. A főbb tanulmányi területek szerinti kötelező ellenőrzési formák — az 5.1. pontban meghatározott (általánosan művelő képzési) területen: = a főiskolai szintű szakokon legalább 2, az egyetemi szintű szakon legalább 3 (ebből egy kötelezően választandóan a kutatásmódszertan) kollokvium, valamint legalább 3 gyakorlati minősítés vagy aláírás, amelyből az informatika mindkét, a testnevelés pedig a tanári szakágban kötelező, = a főiskolai szintű képzésben legalább egy idegen nyelvből az intézmény által meghatározott vizsgához kötött legalább alapfokú nyelvismeret, az egyetemi szintű képzésben egy idegen nyelvből C típusú államilag elismert nyelvvizsga, valamint egy további idegen nyelvből az intéz- 2000/98. szám mény által meghatározott vizsgához kötött legalább alapfokú nyelvismeret kötelező; — az 5.2. pontban meghatározott (gyógypedagógiai általános alapozó képzési) területen: legalább 12 kollokvium és legalább 12 gyakorlati minősítés vagy aláírás, valamint 2 szigorlat az anatómia-kórtan, valamint az általános és gyógypedagógiai neveléstörténet témaköréből; — az 5.3. pontban meghatározott (szakterületi képzési) területen: legalább 2 kollokvium és 2 gyakorlati minősítés vagy aláírás, valamint 1 komplex szigorlat a 2. számú mellékletben az adott szakon jelzett szakismeretek köréből; — az 5.4. pontban meghatározott (szakági specializációs) területen: legalább 6 kollokvium és legalább 6 gyakorlati minősítés vagy aláírás, valamint legalább 1 szigorlat letétele kötelező a 2. számú mellékletben az adott szakon jelzett szakismeretek köréből; — az 5.5. pontban meghatározott (egyetemi gyógypedagógiai szaktudományos képzési) területen: legalább 10 kollokvium és legalább 4 gyakorlati minősítés vagy aláírás, valamint 1 komplex szigorlat a gyógypedagógia átfogó elméleti kérdéseiből a 2. számú mellékletben a gyógypedagógia szakon jelzett szakismeretek köréből; — az 5.6. pontban meghatározott (a tanári képesítés megszerzésére irányuló) képzési területen: a tanári képesítés követelményeiről szóló külön jogszabály speciális alkalmazásával a szakmódszertani képzés és a tanítási gyakorlat minősítései, illetve a tanári képesítővizsga letétele kötelező. 6.2. A gyakorlati vizsga A gyakorlatok a tanári szakágon zárótanítással, a terapeuta szakágon pedig zárófoglalkozással fejeződnek be, amelyet a gyakorlatokat vezető legalább két oktató együttesen ötfokozatú gyakorlati jeggyel minősít, s amely során a zárótanítás/zárófoglalkozás mellett a hallgató iskolai vagy terápiás gyakorlati foglalkozásainak egészét, illetve a gyógypedagógusi gyakorlati tevékenység végzéséhet szükséges alapvető képességek meglétét is értékeli. 6.3. A szakdolgozat Az adott szaknak, illetve szakágnak megfelelő gyógypedagógiai témakörben elkészített olyan írásbeli munka, amely tanúsítja, hogy a hallgató tanulmányaira támaszkodva, illetve a vonatkozó hazai és nemzetközi szakirodalom és gyakorlati vagy empirikus vizsgálati tapasztalatai feldolgozásával önállóan képes a tanult ismeretanyag alkotó alkalmazására. Az egyetemi szintű szakon emellett képes témájának a gyógypedagógiai tudományterület összefüggéseiben történő elhelyezésére, átfogó elemzésére, az ismeretek tudományos igazolására. 6.4. A záróvizsga 6.4.1. A záróvizsgára bocsátás feltételei: — a tantervben előírt valamennyi tanulmányi és vizsgakötelezettség teljesítése, — a nyelvvizsga, nyelvismeret követelményeinek teljesítése, — a zárótanítás/zárófoglalkozás teljesítése, — bírálattal elfogadott szakdolgozat elkészítése és benyújtása. 6.4.2. A záróvizsga részei: — a szakdolgozat megvédése, — a képzés témaköreit átfogó komplex szóbeli vizsga, különös tekintettel a szakági specializációban szerzett ismeretek alkalmazására, az egyetemi szintű szakon a főiskolai szintű szakon szerzett ismereteknek a gyógypedagógiai terület egészével való kapcsolataira, a tanári képesítővizsgán pedig a gyógypedagógiai ismereteknek az iskolai tanításban, szakképzésben való, illetve a tanári felkészültségnek a középiskolás tanulók nevelésében, fejlesztésében történő alkalmazására. 6.4.3. A záróvizsga eredménye A gyakorlati vizsgajegy, a szakdolgozatra és védésére együttesen adott érdemjegy, valamint a szóbeli vizsgán nyújtott teljesítmény érdemjegye alapján számított átlag, ötfokozatú jeggyel kifejezve.

Source: https://magyarkozlony.hu/hivatalos-lapok/770bfd1fb6f5cc7e48956fc22d477ab97efd38ef/dokumentumok/aab4c94c7192409007a64e499b5111c37b439a53/letoltes